Tauno Kajander

Tauno Kaarlo Kajander (7. lokakuuta 1932 Kuusankoski – 20. joulukuuta 1977 Kuusankoski) oli suomalainen näyttelijä. Hän teki valtaosan urastaan Suomen teattereissa, mutta lisäksi hän näytteli Taave-renkiä Matti Kassilan elokuvassa Elokuu (1956) ja Hekan sivuosan Maunu Kurkvaaran elokuvassa Rakas... (1961).

Kajander kävi ammattikoulun jälkeen Suomen Teatterijärjestöjen Keskusliiton kurssin ja opiskeli sen jatkoksi Suomen Teatterikoulussa 1953–1956. Hänet kiinnitettiin näytäntökaudeksi 1956–1957 Jyväskylän Työväen Teatteriin (1956–57), sitten kahdeksi vuodeksi Tampereen Teatteriin. Radioteatterissa Kajander näytteli 1959–1963, sitten Helsingin Kansanteatterissa 1963–1965), Helsingin Kaupunginteatterissa 1965–1967, Kotkan kaupunginteatterissa 1967–1971 ja Porin Teatterissa 1971–1977.

Kajander kuoli 45-vuotiaana joulun alla 1977 omakotitalonsa tulipalossa Kuusankoskella.

Lähteet

Suomalaiset näyttelijät
Vuonna 1932 syntyneet
Vuonna 1977 kuolleet